*Likumprojekts*

**Grozījumi Valsts informācijas sistēmu likumā**

Izdarīt Valsts informācijas sistēmu likumā (Latvijas Republikas Saeimas un Ministru Kabineta Ziņotājs, 2002, 12.nr.; 2005, 14.nr.; 2007, 14.nr.; 2009, 1., 14.nr.; Latvijas Vēstnesis, 2010, 205.nr.; 2011, 99.nr.; 2014, 114.nr.) šādus grozījumus:

1. 1. pantā:

izslēgt 7. punktu;

papildināt pantu ar 12. punktu šādā redakcijā:

“12) **valsts informācijas resursu, sistēmu un sadarbspējas informācijas sistēma (turpmāk – VIRSIS)** - informācijas sistēma, kas nodrošina valsts informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu uzskaiti.”

2. Izteikt 4. panta ceturto daļu šādā redakcijā:

“(4) Vides aizsardzības un reģionālās attīstības ministrija koordinē, organizē un vada VIRSIS darbību.”

3. Izteikt 13. pantu šādā redakcijā:

“**13.pants. Valsts informācijas sistēmu reģistrācija**

1. Ministru kabinets nosaka VIRSIS iekļaujamās informācijas apjomu, kā arī tās reģistrēšanas, izmantošanas un apstrādes kārtību.
2. VIRSIS neiekļauj informāciju, kas saskaņā ar likumu "Par valsts noslēpumu" atzīta par valsts noslēpuma objektu.”

4. Pārejas noteikumos:

izslēgt 1. punktu;

izteikt 2. punktu šādā redakcijā:

“Līdz šā likuma 13. panta pirmajā daļā minēto Ministru kabineta noteikumu spēkā stāšanās dienai izveidotās valsts informācijas sistēmas reģistrējamas VIRSIS sešu mēnešu laikā no šā likuma 13. panta pirmajā daļā minēto Ministru kabineta noteikumu spēkā stāšanās dienas.”.

Likums stājas spēkā 2019. gada 31. oktobrī.

Ministru prezidents A. K. Kariņš

Vides aizsardzības un reģionālās attīstības ministrs J. Pūce